กรุงไทยจัดให้
กลายเป็นผู้นำในการลดค่าธรรมเนียมให้กับลูกค้าไปเสียแล้วสำหรับธนาคารกรุงไทย
5 มิ.ย. 2556

กลายเป็นผู้นำในการลดค่าธรรมเนียมให้กับลูกค้าไปเสียแล้วสำหรับธนาคารกรุงไทย
1 มิ.ย.ที่ผ่านมา ปรับลดค่าธรรมเนียมรายการโอนเงินระหว่างบัญชีข้ามเขตภายในธนาคารเดียวกัน โดยให้ลูกค้าใช้บริการฟรี 15 รายการต่อเดือน 
ล่าสุดแบงก์กรุงไทย ประกาศลดค่าธรรมเนียมโอนเงินไปต่างประเทศเพื่อการศึกษา 8 สกุลเงินหลัก ช่วยแบ่งเบาภาระผู้ปกครอง แถมให้สินเชื่อเพื่อศึกษาต่อต่างประเทศ กู้เต็มจำนวนตามที่จ่ายจริง ผ่อนชำระนานถึง 10 ปี
สุวรรณี สุขวัจน์ ผู้ช่วยกรรมการผู้จัดการใหญ่ สายงานบริหารการเงินธนาคารกรุงไทย บอกว่า แคมเปญ KTB Outward Remittance for Study Abroad ที่จัดขึ้นจะลากยาวไปถึงสิ้นปีนี้
ค่าธรรมเนียมในการโอนเงินที่ลดนั้นสกุลเงินเหรียญสหรัฐ ออสเตรเลีย นิวซีแลนด์ แคนาดา สิงคโปร์ และฟรังก์สวิส ลดจากอัตรา 1,200 บาท เหลือ 990 บาทต่อรายการ 
เงินปอนด์และยูโรนั้น ลดค่าธรรมเนียมจากอัตรา 1,600 บาท เหลือ 1,390 บาท ต่อรายการ ถือว่าต่ำมากในระบบ
ส่วนใครที่สนใจกู้สินเชื่อเพื่อศึกษาต่อต่างประเทศ เพื่อเป็นค่าหน่วยกิต ค่าธรรมเนียมการศึกษา ค่าหอพัก และค่าประกันสุขภาพ วงเงินกู้ตามที่จ่ายจริง ผ่อนได้ยาว 10 ปี 
ทำงานแล้วค่อยจ่ายหนี้ก็ได้